Joakim Latonen

Joakim Latonen (s. 24. helmikuuta 1998 Kaarina) on suomalainen jalkapalloilija, joka edustaa Veikkausliigassa pelaavaa Gnistania.https://fc.tps.fi/fi/joukkueet/miehet-edustus/hyokkays/latonen-joakim https://www.palloliitto.fi/pelaaja/75391?season=2017  Hän on pelipaikaltaan oikean laidan keskikenttäpelaaja tai hyökkääjä. Latosen kasvattajaseura on Kaarinan Pojat, ja hän on pelannut lainalla TPS:stä myös Salon Palloilijoissa.http://www.sss.fi/2018/05/aurinko-samettinen-nurmi-ja-joakim-latonen-salpa-murskasi-bk-46n/

Latonen pelasi kaudella 2018 TPS:n joukkueessa Veikkausliigassa 11 ottelua, joista kuusi avauskokoonpanossa. Kauden 2019 TPS pelasi Ykkösessä ja Latoselle kertyi 23 sarjaottelua, joissa hän teki kolme maalia, sekä kaksi liigakarsintaottelua. Kaudella 2020 hän pelasi 18 veikkausliigaottelua, joista puolet avauskokoonpanossa, ja teki maalin marraskuussa viimeisen sarjakierroksen ottelussa Kuopion Palloseuraa vastaan. Hän pelasi avauskokoonpanossa myös kauden päättäneissä kahdessa liigakarsintaottelussa, joiden myötä TPS putosi takaisin Ykköseen. Vuonna 2021 Latonen siirtyi IFK Mariehamniin, jossa hän pelasi kaikkiaan 20 ottelua tehden kaksi maalia. Hän siirtyi helsinkiläiseen Gnistaniin tammikuussa 2023.

Latonen on pelannut urallaan vuoden 2024 loppuun mennessä neljä kautta Veikkausliigaa TPS:n, IFK Mariehamnin ja IF Gnistanin riveissä, 78 ottelua ja tehnyt niissä 14 maalia.

 Lähteet 

Luokka:Suomalaiset jalkapalloilijat
Luokka:Vuonna 1998 syntyneet
Luokka:Elävät henkilöt